53 



særlig Slægt, skyldes det det ejendommelige og let erkendelige For- 

 hold, at dens Kronrør er krummet (deraf Navnet), medens det hos 

 Oksetunge er ganske ret; følgelig bliver Blomsten af Krumhals 

 lidt uregelmæssig eller ensymmetrisk, medens Blomsten ellers hos 

 Rubladede er regelmæssig (undtagen hos Slangehoved, BNF, S. 67). 



Krumhals er enaarig. Den indtil 30 cm høje Plante er stærkt 

 ru af lange, stive Haar (Fig. 3); endog Bikronens smaa Pukler 

 er ru. Blomsterne har 5 næsten frie Bægerblade, der er blivende 

 og oprette, omsluttende Frugten. Den først rødviolette og senere 

 himmelblaa Krone (Fig. 4) er fladkravet, og i dens Rør er Støv- 

 dragerne skjulte. Frugten bestaar som sædvanligt hos Rubladede 

 af 4 nødagtige Delfrugter; de er her skæve og sidder paa et med 

 fortykket Rand forsynet Sæde i Blomstens Bund (Fig, 5, 6 og 7). 

 Myrer besørger Spredningen af dem. 



Oprindeligt hjemmehørende i Kaukasuslandene og de østlige 

 Middelhavsegne har Krumhals med Saasæd bredt sig til de fleste Dele 

 af Europa. Den er hyppig i Danmark og det meste af Norge (om- 

 trent til Korngrænsen), og forekommer som Ukrudt navnlig paa 

 Vaarsædsmarker, oftest paa lettere, sandet Jord. Den har en lang 

 Blomstringstid, fra Maj til Efteraaret. 



Tav. 578. Fig. 1. Rod og nederste Del af Planten. Fig. 2. Plantens 

 Top. Fig. 3. Bægerblad (Vi). Fig. 4. Blomst ; to af Bægerbladene er fjærnede 

 (Vi). Fig. 5. Bæger med 2 Delfrugter; de to andre er fjærnede (*'i). Fig. 6. 

 Delfrugt (Vi). Fig, 7. Samme, set fra Undersiden C/i). 



579. Himmelblaa Lungeurt, Pulmonaria angustifolia L. 



Nær beslægtet med den i BNF, Tav. 85 afbildede Lungeurt 

 er den her i Landet meget sjældne og i Norge slet ikke fundne 

 Himmelblaa Lungeurt, en 15 — 30 cm høj Urt med lodret Rodstok 

 (Fig. 2). De ved Stænglens Grund samlede Blade er bredt lancetdan- 

 nede, 5 — 7 Gange saa lange som brede og med en bredvinget Stilk 

 (Fig. 3); Stængelbladene er lancetdannede, siddende og lidt ned- 

 løbende (Fig. 1). Hele Planten er behaaret. Blomsterne har 

 smukke, først lidt rødligt anløbne, senere mørkt himmelblaa (azur- 

 blaa), meget sjældent hvide Kroner. De er udpræget tragtformede 

 og mangler Bikrone, men er haarede i Svælget; i Kronrøret er 

 Støvdragerne skjulte. 



Himmelblaa Lungeurt hører hjemme i Kratskove og paa krat- 

 klædte Skrænter; den blomstrer allerede i April— Maj. Den dan- 

 ner en Bastard med Alm. Lungeurt, og denne Bastard er fundet 

 et Par Steder i Danmark. 



